Provincia autonoma de Trento Provincia Autonoma di Trento 01/01/2013 trentini El Trentin el xe ła xona xiografega corispondente a ła provincia autònoma de Trento, che ła fa parte de ła rejon itałiana del Trentin-Alto Adexe/Südtirol. Ła so cavedal ła xe Trento. El Trentin el confina a nord co ła Provincia autonoma de Bolxan, a est e a sud-est col Veneto , a ovest e a sud-ovest co ła Lonbardia . El canbiamento del clima sirca 10 000 ani fa, diventà pì mite e manco rijido, el ga permeso el insediamento de popołasion sedentarie in tel teritorio del Trentin, in particołar in prosimità de corsi d'acua e łaghi picinini. Dei scavi archeołoxeghi fati finmente i jera drio i ani 30 rente a ła sponda meridional del łago de Ledro, in tel comun de Mołina de Łedro, i ga portà a luxe on inportante insediamento datà a sirca 2000 ani prima de Cristo. Intorno al VI secoło a.C. a se ga insedià in tel teritorio provinciałe, cofà del resto in bona parte de l'arco alpin sentral e orientale ła popołasion dei Reti, che ła se ga stabiłìxà inte łe diverse vałade e in particołar in tel Trentin osidental .